
Ministru kabineta rīkojums Nr. 601
Rīgā 2025. gada 23. septembrī (prot. Nr. 39 14. §)
Par apropriācijas pārdali no Finanšu ministrijas budžeta apakšprogrammas uz Kultūras ministrijas budžeta apakšprogrammu
· 1. Pamatojoties uz Likuma par budžetu un finanšu vadību 9. panta piecpadsmito daļu, veikt apropriācijas pārdali 2025. gadā no Finanšu ministrijas budžeta programmas 41.00.00 "Maksājumu nodrošināšana citām valsts iestādēm un personām" budžeta apakšprogrammas 41.13.00 "Finansējums VAS "Valsts nekustamie īpašumi" īstenojamiem projektiem un pasākumiem" pasākuma "Dotācija ēkas Rīgā, Smilšu ielā 1 (liters Nr. 005) rekonstrukcijai" 2 000 000 euro apmērā uz Kultūras ministrijas budžeta apakšprogrammu 22.03.00 "Kultūras infrastruktūras attīstība", lai nodrošinātu neatliekamu un prioritāru pasākumu finansēšanu kultūras nozarē 2025. gadā, no tiem:
· 1.1. 1 820 000 euro Latvijas Nacionālā mākslas muzeja struktūrvienības – izstāžu zāles "Arsenāls" – būvniecības darbiem;
· 1.2. 180 000 euro Latvijas Nacionālā mākslas muzeja galvenās ēkas Rīgā, Jaņa Rozentāla laukumā 1, remontdarbiem.
· 2. Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

